


+ Săptămâna trecută a primit Botezul micuța Anisia- 
Ecaterina, al doilea copil al doctorului Călin şi al Tabitei. 


+ La de 5 ani de la trecerea la Domnul a Arhiepiscopului Jus- 
tinian Chira al Maramureșului, grupul psaltic arădean „Sf. 
loan Damaschin” a dat răspunsurile liturgice la Liturghia şi 
Parastasul săvârşite sâmbăta trecută la mănăstirea Rohia. 
Fraţii noştri care au fost prezenţi acolo dau mărturie despre 
minunea ridicării frunzelor toamnei în văzduh, când 
nu adia nicio boare de vânt. 


Aproape gata... 





« Săptămâna trecută ne-am luat rămas bun de la mai mulţi oameni ai 
Bisericii: Părintele Iov Creţu de la mănăstirea Săraca, Timiş, duhov- 
nic iscusit, înzestrat cu discernământ duhovnicesc, înţelept şi smerit; 
arhimandritul Emanuil Rus stareţul Mănăstirii Bixad din judeţul 
Satul Mare — ucenic al păr. Nicolae Steinhardt; părintele Gherasim 
de la Schitul Prodromu din Sf. Munte. Dumnezeu să-i aşeze cu drep- 
ţii! (sursa: basilica.ro) 


+ Patriarhul Bartolomeu I al Constantinopolului, în vârstă de 
81 de ani, a suferit o intervenţie chirurgicală la inimă. Mai exact, me- 
dicii americani i-au montat un stent la inimă. Intervenţia a fost făcută 
în timpul celei de-a doua internări a liderului Bisericii Ortodoxe de la 
începutul vizitei sale în Statele Unite. (sursa: orthodoxtimes.com) 


+ La Facultatea de Teologie Ortodoxă „Ilarion V. Felea” din Arad a 
avut loc o întâlnire academică cu tema „Fenomenul morţii în era 
biotehnologiilor”. Simpozionul a reunit profesori de teologie, cadre 
universitare, medici, cercetători şi specialiști în domeniu din ţară şi 
din străinătate. În cadrul lucrărilor a fost aprofundată tema sfârşitului 
omului în această lume. (sursa: arhiepiscopiaaradului.ro) 








Andreas Konanos - Flacăra. Omul care mi-a aprins un foc în inimă 


Vei vedea că lecturarea ei te va duce în altă parte, vei simţi şi tu în inimă un foc 
ceresc. În unele locuri vei simţi că pieptul ţi se înfoiară fără motiv. Alteori vei 
simţi că din ochi îţi curg lacrimi. Lacrimi de cucernicie, de emoție, de sensibilita- cul cae i-o a 
te, de blândeţe şi de atingere dumnezeiască. un foc în inimă 


Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

Z vită de Sfă [ Inima sa rănită de dumnezeiescul 
ugrăvită de Sfântu e dor şi cugetarea sa sunt afierosite 
Nectarie al Eghinei lui Dumnezeu ! 
el. 


Ce frumos este chipul credinciosu- 
lui! Cât de minunat este harul lui! 
Frumuseţea lui te încântă, iar mă- 
reția lui exprimă încrederea credin- 
ciosului în Dumnezeu. Seninăta- 
tea care este întinsă peste chipul 
lui, exprimă pacea sufletului, iar 
liniștea lui exprimă netulburarea 
INIMII. 


Dumnezeu a vorbit tainic în inima 
lui, iar glasul dumnezeiesc i-a um- 
plut inima și dumnezeiasca desfăta- 
re l-a inundat. Inima şi cugetarea sa 
sunt afierosite lui Dumnezeu. Inima 
îi arde de dragoste pentru Dumne- 
zeu, iar duhul său se sileşte să se 
înalțe către EI. 


Bunătatea întipărită pe chipul cre- 
dinciosului, mărturiseşte liniştea 
conştiinţei sale. Credinciosul este 
înfăţişat ca omul care s-a slobozit de 
tirania nesfârşitelor griji ale vieţii, 
care istovesc continuu duhul, şi, de 
asemenea, ca omul a cărui încredere 


Credinciosul, având dezlegate legă- 
turile egoismului, care limitează în 
chip înăbuşitor dragostea sa şi nu-i 
îngăduie să lucreze şi să vadă dinco- 
lo de un mic orizont din jurul său, a 
sărit departe şi s-a slobozit de tira- 
nicul jug al robiei şi al egoismului, 





în Dumnezeu este înfăţişată în culo- | a desființând hidoasa adorare de sine. 
rii vii peste caracteristicile chipului | Si d 
său. țişat ca un om fericit. Și este fericit şi astfel, slobozit de legăturile lui, 


J î 55 deoarece oii deja vestirea ad aleargă peste tot pe pământ, în toate 
Cu adevărat, credinciosul este înfă- proveniența dumnezeiască a credin- direcţiile orizontului, şi se grăbeşte 
ţei sale şi este convins de adevărul 


SF. IOAN COLOV de la Pateric (+9 noiembrie 405) 


Ucenicul Avvei Pamywvo, prietenul Sf. Paisie cel Mare şi 
părintele Sf. Arsenie cel Mare 


S-a întâmplat, ca nişte bâtrâni la Schit să mănânce împreună unii 
cu alţii, şi era cu dânşii și Avva loan. Și s-a sculat un bătrân mare să 
dea vasul cu apă; şi nimeni n-a primit să ia de la dânsul, fără numai 
Ioan Colov. Deci s-au mirat şi i-au zis lui : cum tu, mai mic decât toţi 
fiind, ai îndrăznit să fii slujit de bătrânul ? Şi le-a răspuns lor: eu 
când mă scol să dau vasul, mă bucur dacă toţi vor lua, ca să am pla- 
tă. Și eu dar pentru aceasta am primit, ca să-i fac lui plată, nu cum- 
va să se mâhnească, că nici unul n-a primit de la dânsul. Şi aceasta 
icând, s-au minunat aceia şi s-au folosit de socoteala lui. 





într-acolo unde îl cheamă dragos- 
tea de aproapele. Nu mai este ni- 
mic care să-l mai împiedice, nimeni 
care să-l influenţeze. Plăcerile lumii 
— care ca nişte râuri curg peste tot — 
și desfătările bunurilor pământești, 
nu-l mai ademenesc. Idolul egois- 
mului său a căzut şi s-a zdrobit, şi 
toate jertfele, prinoasele şi tămâieri- 
le pe care i le-a adus până acum, de 
acum înainte le va oferi numai lui 
Dumnezeu, pe Care de acum Il iu- 
beşte şi-l adoră din totul sufletul 
său. Este cu totul dăruit, atât cu 
sufletul, cât şi cu inima, adevăratu- 
lui și viului Dumnezeu. Şi astfel 
uită lumea şi adeseori uită să se în- 
grijească şi de trupul său. 


Privirea lui se fixează în Dumnezeu, 
jar inima sa Îl caută neîncetat. Du- 
hul său se îndeletniceşte cu cerceta- 
rea lucrurilor Sale, iar sufletul său se 
odihneşte în dumnezeiasca pronie a 
Creatorului. Toate creează în inima 
credinciosului simţăminte noi. Toată 
creaţia vorbeşte cu un glas tainic în 
sufletul său despre înţelepciunea și 
bunătatea dumnezeiescului ei Crea- 
tor. Indeletnicirea sa este cercetarea 
lucrărilor lui Dumnezeu, iar bucuria 


sa este cea pricinuită de privirea la 
frumuseţea creaţiei. Indeletnicirea 
inimii sale sunt toate cele care arată 
dumnezeieştile reprezentări ale bi- 
nelui pe pământ, adică bunătatea, 
adevărul şi dreptatea. Fericirea sa, 
adevărată şi sigură, este neîncetata 
şi neîntrerupta comuniune cu dum- 
nezeiescul Creator. 


Cuvintele lui Dumnezeu sunt dulci 
ca mierea în gura lui. La ele cugetă 
ziua şi noaptea. Inima lui arde de 
dragoste pentru Dumnezeu. Aleargă 
către EI și pe El îl caută, cercetând 
cele create de El. Neîncetata sa 
lucrare este desăvârşirea sa, 
după putere, iar dorinţa sa arzătoare 
este asemănarea sa cu Dumnezeu. 
Dragostea şi adorarea lui Dumnezeu 
îi inundă inima sa rănită de dumne- 
zeiescul dor. Lauda şi doxologia, 
mulţumirea şi binecuvântarea se 
îndreaptă către Dumnezeu cu căldu- 
ră şi neîncetat din gura sa. Din buze- 
le sale iese înţelepciune și inima sa 
este plină de pricepere şi cunoaştere. 
Viaţa sa este creatoare şi plină 
de armonie. Trăieşte grăbindu-se, 
cu scop şi chibzuială, spre desăvârşi- 
re, pentru care a şi fost creat, şi se 





desfătează de îmbelșugata fericire 
care izvorăşte din bunătatea lui 
Dumnezeu. 


Trăieşte pe pământ, însă petre- 
cerea sa este în Ceruri. Fără să se 
istovească în problemele vieţii, are 
numai o preocupare, o grijă: să nu se 
îndeletnicească cu multe, ci numai 
cu un singur lucru de care are nea- 
părată trebuinţă. Adică toată grija sa 
se întoarce spre împlinirea legii 
dumnezeieşti şi spre săvârşirea cât 
mai bine cu putinţă a faptei bune. 
Comuniunea oamenilor, de fiecare 
rasă şi neam, este comuniunea frați- 
lor de sânge şi pentru aceasta doreş- 
te cu tărie să-şi întindă facerile de 
bine spre toţi. Se bucură de izbânzile 
lor şi se mâhneșşte de durerile lor. 
„Toată ziua miluieşte şi împrumută, 
şi dreptatea lui rămâne în veac” . 
Inima sa nădăjduieşte întotdeauna 
în Domnul și sufletul său este deja 
gata să stea înaintea Ziditorului său. 
Plin de nădejde şi curaj strigă împre- 
ună cu psalmistul: „Domnul este mie 
ajutor şi nu mă voi teme ce-mi va 
face mie omul”. 





ERICIRILE (4) 


„Fericiţi cei ce flămânzesc şi 
însetoşează de dreptate, că 


aceta se vor săâtura ” 


Că dreptatea într-adevăr satură. Dreptatea ome- 
nească, „ochi pentru ochi şi dinte pentru dinte“, nu 
îmbogăţeşte, nu satură. Dar dreptatea lui Dum- 
nezeu într-adevăr te umple. Și plin fiind, şi îm- 
plinit văzându-te, şi deja văzând în faţa ochilor ceva 
din tainele Împărăției, îţi aminteşte viaţa dimpreju- 
rul tău, că nu toţi cunosc această dreptate. Şi când te 
nedreptăţeşte cineva — aşa cum era un om care bles- 
tema pe David Prorocul, şi David zice slugilor sale 
care voiau să-l omoare, că blestema pe rege: „Lasă-l, 
dacă Dumnezeu a pus în inima lui să mă blesteme, 
să mă blesteme“. Şi aşa, cel care s-a umplut de drep- 
tatea lui Dumnezeu începe să-i pară rău de se- 
menii lui care încă nu au cunoscut dulceaţa 
asta, slava asta. Şi se umple de milă pentru cei care 
nu au cunoscut ce i s-a dat lui să cunoască. Şi um- 
plându-se de milă, ca şi David atunci, şi ca mulţi 
sfinţi, va revărsa milă acolo unde este el însuşi atacat 
de silnicia şi de urâciunea răutăţii omului. 





Păr. Rafail Noica 





Din Rarău la Detunata 
plânge țara, geme gloata. 
Din Orhei la Feldioara 
plânge gloata, geme ţara. 
Din Codrii Cosminului 

la Crucea Măcinului, 

din obcina bradului 

la zănoaga vadului 
spurcăciunea iadului. 
Pacostele, caznele, 
beznele, năpraznele, 
molimile venetice 

cu harapnice şi bice... 


Lanţul, lacătul, căluşul 

ne sunt cina şi culcuşul. 
Ochii dacă vor lumină 

vin zăvoarele să-i ţină. 
Pasul dacă vrea să-nfrunte 
vin cătuşele mai crunte. 
Mâinile dacă se roagă 

vine lanţul şi le leagă. 
Limba dacă vrea să spuie, 


Cântec de jale 


(fragment) 
Radu Gyr 





uite-o, țintuită-n cute! 

Și răscoala dacă muge, 
uite chei, uite belciuge! 
Râde foamea la fereastră, 
stă robia-n casa noastră 
şi în faţa uşii, gata 

să ne-nşface beregata, 
Joacă temniţa, turbata... 


Alelei, groparule, 

lotrule, tâlharule, 

pune mâna pe lopată 

şi fă groapa lată, lată, 

ca să-ncapă jalea toată. 
Fă-ne loc de-ngropăciune 
peste oasele străbune. 
Pune-ne-n pământ cu toții, 
şi strămoşii şi nepoţii 

şi ne-aşează pe morminte 
munţi de cremene fierbinte 
peste fiu, peste părinte. 
Inima să nu mai ştie 

de prăpăd şi de robie! 





PICIORUȘELE CARE DUC LA RAI 


O minune a Sfântului Paisie Aghioritul 





Constantin Militsos (Kostas, cum îi 
spuneau cei apropiaţi) s-a născut în 
anul 1960 în Argos, Grecia. A fost un 
copil vioi, plin de bucurie, căruia îi 
plăcea să exploreze tot ce era intere- 
sant în oraşul său — castru, ruine, 
teatrul vechi. Din păcate, primăvara 
vieţii sale s-a întunecat dintr-o dată. 
A fost diagnosticat cu o boală rară, 
paralizie cu ataxie neurologică. Kos- 
tas nu a mai putut să se mişte deloc 
de la gât în jos. 


Totuşi, el nu şi-a pierdut credinţa, ci 
se ruga mereu să se întâmple o mi- 
nune şi să poată merge iar. Era un 
copil foarte iubit. Tot oraşul avea 
grijă de Kostas: unul mergea dimi- 
neaţă să-i dea să mănânce, altul să-l 
spele, altul îi dădea tratamentul şi 
altcineva venea să-i citească. Locul 
lui era lângă strana de la Biserica Sf. 
Ioan Botezătorul. 


Când a crescut, a descoperit Sf. 
Munte, căci prietenii săi îl duceau 
des acolo. Iar părinţii nu s-au arătat 
niciodată nemulţumiţi că trebuie să 
aibă grijă în mod deosebit de el. In- 
deosebi părinţii de la mănăstirea 
Filoteu îl iubeau mult. Acolo avea 
chilia lui, când venea. Părinţii îi fă- 
cuseră chiar şi o rampă specială, ca 
să poată ajunge uşor la slujbe în sca- 
unul lui cu rotile şi mai ales ca el să 
nu se simtă ca o povară pentru mo- 
nahi. 





Kostas avea mare evlavie la toate 
icoanele făcătoare de minuni din 
Athos, dar una era în inima lui pe 
primul loc: Icoana Glykofilousa de la 
Filoteu, în faţa căreia se ruga mult 


pentru însănătoșirea sa. 


Odată se afla la mănăstirea Grigoriu, 
când s-a apropiat de el un om foarte 
bogat. Mişcat de starea lui Kostas, 
omul s-a oferit să-i plătească toate 
cheltuielile pentru a face o operaţie 
de transplant de celule în America. 
Tânărul a început să prindă nădejde, 
spunându-şi că rugăciunile i-au fost 
ascultate. America devenise o desti- 
nație mai apropiată decât orice chi- 
lie din Athos. Totuși, trebuia să aibă 
binecuvântare pentru a merge, iar 
toţi s-au gândit la Starețul Paisie de 
la Panagouda. 


Starețul a fost anunţat şi i-a tran- 
smis lui Kostas să-l aştepte a doua zi 
de dimineaţă, în piaţa din Karyes. A 
doua zi, Kostas, însoţit de un mo- 
nah, scruta ceața neobişnuit de dea- 
să, în aşteptarea Părintelui. Deodată 
s-a luminat totul și l-a văzut pe Sf. 
Paisie apropiindu-se şi mângâindu-l 
pe picioare: 


- Picioruşe dragi! Picioruşele aces- 
tea... câți oameni vor duce în Rai! 


Iar apoi i-a zis: 


- Copilul meu Kostas, ridică-te să 
mergem într-o plimbare! 


Kostas a rămas înspăimântat, nu 
atât din cauza cuvintelor Gherondei 
Paisie, ci pentru că, după ani mulţi 
simțea cum începe să i se încălzeas- 
că sângele în vene. Și cu ajutorul 
stareţului, Kostas s-a ridicat în pi- 
cioare şi a început să umble. Oame- 
nii din jur plângeau. La fel şi tână- 
rul, care îi mulțumea neîncetat Mai- 
cii Domnului Glykofilousa. Doar Sf. 
Paisie nu zicea nimic, ci mergea cu 
ochii închiși, rugându-se neîncetat. 


După ce au înconjurat piaţa, s-au 
întors la scaunul cu rotile. Gheronda 
l-a ajutat să se aşeze şi atunci Kostas 
a început să simtă că-i îngheaţă iar 
sângele în vene şi că tot corpul lui e 
mort din nou. Nu știa ce să mai crea- 
dă. S-a întristat, crezând că a trăit 








un vis. Fusese o minune, dar acum 
era din nou imobilizat în scaun. 
Atunci Sf. Paisie i-a zis: 


- Nu te duce în America! O să ajungi 
„cobai”. Intoarce-te acasă! 


Kostas l-a privit şocat în ochi: 


- De ce? Doar m-aţi văzut înainte... 
Mergeam, eram bine! 


Sfântul i-a răspuns: 


- Copilul meu, am făcut această 
plimbare ca tu să înţelegi cât de 
uşor este pentru Dumnezeu să te 
facă bine. Totuşi, cu multă răbdare 
şi rămânând în scaunul tău, Il vei 
slăvi astfel pe Dumnezeu pentru 
planul Său, iar sufletul tău se va 
folosi mult. Să ştii că vei fi în Rai 
încă din această viaţă. Nu deznă- 
dăjdui. Dumnezeu are planul Său. 
Știe El de ce te ține acolo. Sufletul 
tău se va sfinți, şi împreună cu tine, 
toți oamenii care te ajută. Nu dez- 
nădăjdui, ci ai credinţă! Vei trăi în 
dureri câtăva vreme, însă anii de 
aici sunt numărați, pe când Raiul e 
O veşnicie! 


Și îi mângâia mereu picioarele spu- 
nând: Aceste picioruşe! Câţi oameni 
vor duce în Rai! 


Kostas s-a întors în orașul său şi a 
trăit mult mai mulţi ani decât îi dă- 
duseră medicii. A adormit în Dom- 
nul la 52 de ani. Cei care l-au văzut 
în ultimele clipe spuneau că avea un 
zâmbet întipărit pe chip. Acum Kos- 
tas, cel care a făcut ascultare și răb- 
dare, îi ţine pe braţe de rugăciune pe 
toţi cei care l-au ajutat. Să-l pome- 
nim şi să avem binecuvântarea sa şi 
a Sfântului Paisie! 


Calendarul mărturisitorilor 


PIMEN BĂRBIERU 


(+8 noiembrie 1982) 





14 ANI DE TEMNIȚĂ 
pentru Hristos 





e e Seara se retrăgea ca să nu poată fi văzut de gardian prin vizetă şi se ruga lui 
Dumnezeu cu credinţă adâncă. 


Provenea dintr-o familie numeroa- 
să de credincioși din Matca, Tecuci. 
Tatăl său a murit pe front în Războ- 
iul de Reîntregire, iar în mai puţin 
de un an, tifosul a secerat-o pe ma- 
ma sa şi, la scurtă vreme, și pe cel 
mai mic dintre copii. Ceilalţi şase - 
cinci băieţi şi o fată - au fost luaţi de 
suflet de către rude, iar apoi patru 
dintre ei au luat calea călugăriei: 
Nifon Bărbieru, fost slujitor la Mă- 
năstirea Pasărea ȘI stareţ 
la Mănăstirea Cernica; protosinghe- 
lul Pimen  Bărbieru; ieromona- 
hul Dorotei  Bărbieru,  vieţuitor 
la Mănăstirea Cetăţuia-Argeș, şi mo- 
nahia Doroteea Bărbieru, de la Mă- 
năstirea Pasărea. 


Părintele Pimen a intrat în cinul 
monahal, ajungând stareţ la Schi- 
tul Cetăţuia din Muscel. Pe stânca 
semeaţă ce străjuieşte intrarea în 
inima Muscelului, Pimen s-a rugat 
pentru bunul mers al acestui lăcaş. 
Traiul la schit era greu: locul sălba- 
tic şi izolat, fiind aproape ca o fortă- 
reaţă. Totuşi, pentru a se nevoi mai 
mult, el s-a hotărît să petreacă Pos- 
tul Mare al anului 1944 într-una din 
grotele de sub schit, aşa cum o fă- 
ceau cândva schimonabhii care vieţu- 
iau aici complet izolaţi în sălbăticia 
locului. Pe o scară de frânghie a co- 
borât într-o mică peșteră şi, la lumi- 
na făcliei, pe un pat de piatră, a des- 
coperit sub o pânză de păianjen oa- 
sele unui sfânt român, care-şi în- 
crustase pe perete numele şi anul 
morţii: Ioanichie, * 1638. A anunţat 


obştea pentru această dumnezeiască 
minune și a adus moaștele în mica 
bisericuţă a schitului, unde le-a dat 
toată cinstirea și rugăciunea. Este 
vorba de Sf. Ioanichie cel Nou de 
la Muscel. 


Părintele Pimen a rămas în Istoria 
Bisericii ca slujitorul care în 1948 a 
primit jurământul depus de mem- 
brii grupului de rezistenţă anti- 
comunistă condus de fraţii Ar- 
năuţoiu. Aceştia au jurat pe Sf. 
Evanghelie din Cetăţuia că vor elibe- 
ra patria şi neamul „din ghearele 
fiarelor comuniste-bolşevice”. Părin- 
tele Pimen i-a ajutat cu alimente, 
logistică şi i-a găzduit. Autorităţile 
comuniste l-au arestat în 1948. Du- 
pă anchete aspre şi torturi chinui- 
toare îndurate în beciurile Securi- 
tății, stareţul Pimen a fost judecat şi 
condamnat la 25 de ani de temniţă 
grea. 


A cunoscut detenţia politică în în- 
chisorile de la Piteşti, Jilava, Tg. 
Ocna, Baia Sprie şi Aiud, unde era 
unul dintre duhovnicii deţinuţilor. 
La Baia Sprie, stareţul Pimen a fost 
scos la muncă silnică, în mina de 
aici. De Paşti, în anul 1953, în mă- 
runtaiele pământului, din sfredele 
a făcut clopot şi din pânză albă 
epitrahil și astfel le-a vestit celor- 
lalţi deţinuţi Invierea Domnului. 


La Aiud îşi alesese un colţ din celulă 
în care dimineaţa, la prânz şi seara 
se retrăgea ca să nu poată fi văzut de 
gardian prin vizetă şi se ruga lui 


Dumnezeu cu credință adâncă. Un 
coleg, de celulă va scrie despre el: 
„Când l-am văzut pentru prima oa- 
ră pe părintele Pimen Bărbieru, era 
foarte slab, mai mult piele şi os. 
Avusese câteva hemoptizii. Mânca 
foarte puțin. Am stat în aceeaşi ca- 
meră de la etajul I; mă împrieteni- 
sem repede cu el, căci firea îi era 
comunicativă: un om blând şi cu o 
conversație plăcută.” 


În spitalul-închisoare de la Tg. Oc- 
na, când erau scoși deţinuţii în ţarc, 
la plimbare, părintele Pimen se 
oprea pe neaşteptate şi aşa începea 
să se uite la cer că toţi milițienii îşi 
ridicau fruntea, să vadă şi ei ce-i 
atrăgea lui atenţia. Nedând cu ochii 
de nimica, reveneau cu privirile asu- 
pra lui şi-l întrebau nedumeriţi: 


- Ce te uiţi, bă, banditule? 


- Aştept să se pogoare îngerii, să-i 
alunge pe draci, răspundea el. 


Credinţa în Dumnezeu l-a întă- 
rit şi l-a făcut să treacă peste 
orice suferinţă. Munca în subte- 
ran şi lipsurile din puşcărie l-au îm- 
bolnăvit, însă, grav de tuberculoză. 
A fost eliberat în 1964, după 14 ani 
de închisoare retrăgându-se la Mă- 
năstirea Cernica, la Sitaru, şi apoi ca 
duhovnic la Pasărea. In 1982 a tre- 
cut la cele veşnice. 


Să mulocească îniantea lui Dumne- 
zeu şi pentru noi! 





Sfântul NIL ATHONITUL, 


Izvorâtorul de mir 


(12 noiembrie 1651) 


- Profeţie despre sfârşitul lumii - 


Sfântul Nil Izvorâtorul de mir a 
trăit în binecuvântatul pământ al 
Maicii Domnului, Sfântul Munte al 
Athonului. Cuviosul era de loc din 
Peloponez. La început s-a închinovi- 
at în Mănăstirea Maicii Domnului 
„Malevi”, unde nu după mult timp a 
fost făcut ieromonah. Apoi, alături 
de unchiul său — părintele Macarie -, 
a plecat la Muntele Athos şi acolo s- 
a nevoit ca zăvorât aproape jumătate 
de veac, până la capătul zilelor lui, 
într-un loc muntos şi pustiu ce se 
numea „Pietrele Sfinte”. Săvârşindu- 
se el către Domnul, din sfintele lui 
moaşte a izvorât șuvoi de mir, care 
curgea din vârful acelui munte şi se 
vărsa în mare. Această minune ne- 
maivăzută a adus la acel loc oameni 
greu bolnavi de pretutindeni. Mulţi- 
mea lor atât de mult a tulburat 
liniştea unuia dintre ucenicii Sfântu- 
lui Nil, încât, rugându-se acesta 
Sfântului, mirul a încetat pe dată să 
mai curgă. 


Sfântul Nil Izvorâtorul de Mir a fost 
unul dintre marii asceţi ai lumii. 
Deşi a trăit în veacul al XVII-lea, ne- 
a lăsat următoarea profeție des- 
pre sfârşitul lumii: 


„Începând cu anul 1900, până la 
mijlocul veacului douăzeci, oame- 
nii şi lumea întreagă vor ajun- 
ge să fie de nerecunoscut. Când 
se va apropia timpul venirii lui anti- 
hrist, minţile oamenilor se vor întu- 
neca din pricina patimilor trupești. 
Răutatea şi înşelăciunea vor creşte 
tot mai mult. 


Lumea se va schimba şi oamenii se 
vor schimba. Bărbaţii nu se vor 
mai deosebi de femei, din pricina 
neruşinării îmbrăcămintei şi a felu- 
lui cum își vor purta părul. Oamenii 


se vor sălbătici, ajungând ca fiarele, 
din pricina ispitelor şi înşelăciunilor 
antihristului. 


Părinţii și bătrânii nu vor mai fi 
cinstiți. Iubirea dintre oameni se va 
stinge. Păstorii creştini, adică epis- 
copii şi preoţii, se vor umple de slavă 
deşartă (afară doar de câţiva dintre 
ei), nemaiputând deosebi cele de-a 
dreapta de cele de-a stânga. Toate 
obiceiurile cele vechi ale creșşti- 
nilor şi ale Bisericii vor fi 
schimbate. Curăţia nu se va mai 
găsi între oameni, iar desfrânarea va 
domni peste tot. 


Minciuna şi lăcomia se vor lăţi peste 
tot. Vai celor ce vor aduna bogății 
peste bogății! Desfrânarea, adul- 
terul, sodomia, hoţia şi ucideri- 
le vor domni în acele timpuri. 
Din pricina înmulţirii fărădelegii, 
oamenii vor fi lipsiţi de orice mus- 
trare de conştiinţă şi de harul Duhu- 
lui Sfânt, pe care l-au primit la Bo- 
tez. 


Bisericile vor fi lipsite de păstori 
evlavioşi. Şi vai creştinilor care vor 
rămâne în lume, în acele timpuri! Şi 
vai celor ce vor fi lipsiţi de cre- 
dinţă, căci nu vor mai vedea lumina 
cunoștinței la nimeni! Creştinii ade- 
văraţi vor fugi atunci în locuri sfinţi- 
te, unde se vor adăposti, ca să-şi gă- 
sească liniştea şi să se îngrijească de 
suflet. Căci în lume vor avea doar 
greutăţi şi piedici. 


Toate aceste lucruri se vor întâmpla, 
pentru că atunci antihristul va 
domni peste toată lumea. Acela va 
lucra semne şi minuni și va înzestra 
cu înţelepciune pe nenorociţii oa- 
meni, aşa încât vor născoci căi de a 
vorbi unul cu altul, dintr-o parte a 
pământului într-alta. Vor zbura ca 








păsările prin aer și vor străbate 
adâncul mării, asemenea peștilor. 


Oamenii ce vor trăi având de 
toate, vor fi nişte nenorociţi, 
căci nu vor cunoaşte că toate acestea 
sunt înşelăciuni ale antihristului. Iar 
antihristul îi va face să creadă, prin 
născocirile sale, că Dumnezeu cel în 
Treime nu există. 


Atunci preabunul Dumnezeu, vă- 
zând ticăloşirea lumii, va scurta ace- 
le zile pentru cei aleşi, căci antihris- 
tul va încerca să ducă în rătăcire şi 
pe cei aleși. Apoi se va arăta deodată 
sabia cea cu două tăişuri, şi va tăia 
pe înșelător şi pe cei care i-au urmat 
lui.” 


Pentru rugăciunile lui, Doamne Ii- 
suse Hristoase, Fiul lui Dumnezeu 
miluieşte-ne pe noi! 


I.G. 





Peştera Sfântului Nil Izvorâtorul de mir 

TUDOR VLADIMIRESCU 
şi Biserica 


Preot Ştefan 


Şi au zis: „Nu va vedea Domnul, nici nu va pricepe Dumnezeul lui Iacob”. 
Inţelegeţți, dar, cei neînţelepţi din popor, şi cei nebuni, înțelepțiţi-vă odată! 
Cel ce a sădit urechea, oare, nu aude? Cel ce a zidit ochiul, oare, nu priveşte? 
Cel ce pedepseşte neamurile, oare, nu va certa? 


Ş: precum oarecând în vechime pe 
poporul lui Israel l-a auzit Dumnezeu 
şi, prin Moisi, l-a scos din pământul 
robiei, şi l-a purtat, hrănindu-l cu 
pâine din cer, prin pustie spre pă- 
mântul făgăduinţei, ca şi cu un nou 
Israel a lucrat Dumnezeu cu poporul 
său românesc, cel necăjit şi împilat, 
mai ales după întunecatul veac fana- 
riot, şi a ridicat un nou Moisi, pe Tu- 
dor cel din Vladimirul Gorjului. 


EI a fost împuternicit de Dumnezeu 
să scoată poporul său românesc din 
casa robiei și din lanţuri, şi să-l poar- 
te spre ţara dorită. Tudor nu a vă- 
zut împlinindu-i-se dorul, pre- 
cum nici Moisi ţara făgăduinţei, 
decât de departe, dar urmaşii lui au 
văzut-o şi s-au aşezat în ea. 


Se naşte în anul 1780, în Vladimirii 
Gorjului, din părinţii Constantin — 
ţăran liber din Prejna, Mehedinţi, pe 
care îl pierde din pruncie, rămânând 
orfan de tată, şi mama Ana, care va 
muri şi ea de moarte năpraznică, 
atunci când o vede pe unica sa fiică 
în pericol de a fi răpită de o ceată de 
greci. Tudor se luptase să-şi scape 
sora, care era logodită cu renumitul 
zapciu şi apoi haiduc, Iancu Jianu, 
cu care el va rămâne foarte apropiat. 


În casa părintească a învăţat carte 
cu un călugăr, Gheorghe Duncea. 
Fără multă școală organizată, Tudor 
a fost un foarte bun autodidact. 
Mai târziu, devenind omul de casă al 
boierului Glogoveanu din Craiova, 
învaţă bine limba greacă şi are acces 
la o bogată bibliotecă. Ajunge un 
foarte bun negustor și devine aren- 
daș, adunând avere. 


Tudor era o fire tăcută şi gândi- 


toare. Nu s-a însurat, ba chiar a ră- 
mas o mărturie dată de C.D. Aricescu 
în Istoria sa. Fiind întrebat de un 
ţăran de ce nu se însoară ca să rămâ- 
nă vătaf de plai, acesta îi răspunde: 
„Eu nu sunt făcut nici pentru 
avere, nici pentru muiere! Sunt 
făcut pentru altceva”. 


9 LU 
Ceea ce am semaâa- 


nat va răsări grâu 
curat ţării mele. 





Între anii 1806-1812 se înrolează în 
armata ţaristă şi luptă activ în războ- 
iul ruso-turc, ajungând comandant 
de batalion. Se vădeşte a fi un foar- 
te bun militar şi tactician. Ţarul 
Alexandru I îl decorează cu ordinul 
„Sfântului Vladimir” şi grad de loco- 
tenent. Întors în ţară, este numit co- 
mandant de panduri peste două ju- 
deţe, Gorj şi Mehedinţi, iar între 
1812-1819 este vătaf de plai la Clo- 
șani (Mehedinţi), care echivala cu 
ceea ce astăzi înseamnă prefect de 
judeţ. Iată cum îl prezintă un con- 
temporân: „de vârstă mijlocie, 
are faţa prelungă, plină, ochi 
de culoare închisă... Este înar- 
mat cu două pistoale şi un 
cuțit, vorbeşte destul de bine 
nemțeşte, pare a avea sânge 
rece”. Avea relaţii atât cu pandurii, 
cât şi cu boierii de toate rangurile, 
dar și cu preoțimea și ierarhia su- 
perioară a Bisericii. 


A călătorit mult în ţară şi în străină- 
tate, învățând câteva limbi străine, şi 
a legat o strânsă prietenie cu in- 
telectuali ardeleni precum proto- 
popul Nicolae Stoica de Haţeg şi mai 


(Psalmul 93, 7-10) 


ales Gheorghe Lazăr. Mai târziu, în 
perioada revoluţionară, Gheorghe 
Lazăr îi va deveni sfetnic apropiat. 


Tudor a fost mereu un om apro- 
piat Bisericii neamului său. In 
1808 ctitoreşte biserica din Prejna — 
satul natal al tatălui său -, unde i-a şi 
fost zugrăvit chipul, şi dăruieşte 
acesteia cărţi de cult şi 30 de stânjeni 
de pământ. 


Duhovnicul său a fost arhimandritul 
Chiriac Râmniceanu de la schitul 
Cioclovina de lângă Tismana. Tudor 
face donaţii în bani schitului, dar şi 
altor biserici şi mănăstiri, în special 
bisericii din Cloşani, iar prin testa- 
ment a rânduit să se facă danii la 
Muntele Athos şi la Sf. Mormânt. 


De fiecare dată când venea la Bucu- 
rești prin anii 1800-1803, se întâlnea 
şi cu viitorul episcop Ilarion Ghe- 
orghiadis, care pe atunci era stare- 
țul mănăstirii „Sf. loan cel Mare” din 
Bucureşti. La Curtea de Argeș, tradi- 
ţia locală vorbeşte despre faptul că la 
episcopia condusă de Ilarion s-ar fi 
schiţat planul revoluţiei ce urma să 
pornească de la Padeş. Iar în cance- 
laria de la Cotroceni, de unde „Dom- 
nul Tudor” a condus ţara din martie 
până în mai 1821, Ilarion, minunatul 
episcop şi credinciosul sfetnic, a fost 
nelipsit. Proclamaţia de la Padeş 


A YA 


poartă fără îndoială şi amprenta sa. 


Ierarhul îl ajută pe Tudor până la 
moartea acestuia, nedezlipindu-se de 
dânsul. Proclamaţia către bucureş- 
teni a lui Tudor din martie 1821 vă- 
deşte clar şi mâna, şi duhul lui Ilari- 
on, mai ales prin cuvintele preluate 
din Sf. Scriptură, dar şi prin revendi- 
cările referitoare la viaţa bisericeas- 
că. După mărturiile vremii, duminică 





8 martie, după Liturghie, când pan- 
durii împreună cu bucureştenii îl 
proclamă domn pe Tudor, vlădica 
Ilarion l-a uns domnitor. Tot vlădica 
Ilarion a compus celebra cântare 
„Mugur, mugurel”, care a devenit 
imnul pandurilor lui Tudor. 


Preoţii şi călugării l-au sprijinit pe 
Tudor. Mănăstirile Tismana, Streha- 
ia, Gura Motrului, Lainici au fost 
alături de el moral și financiar, dân- 
du-le adăpost pandurilor lui și după 
moartea sa. 


Steagul revoluţionar al oastei de 
panduri, tricolor şi cu ciucuri trico- 
lori, având reprezentată pe el Sfân- 
ta Treime, încadrată de Sf. Ma- 
re Mucenic Gheorghe şi de Sf. 
Mare Mucenic Teodor Tiron, iar 
în partea de jos vulturul purtând în 
cloc crucea, dă mărturie concluden- 
tă despre cât de mult valora pentru 
el şi pandurii lui legătura cu Dum- 
nezeu și Biserica neamului, şi până 
la urmă în care îşi puneau toate aș- 





teptările şi nădejdea. 


Mişcarea revoluţionară a lui Tudor a 
fost înfrântă, iar el ucis mişeleşte de 
ai lui: creştini greci, români, împli- 
nind şi urmând astfel modelul hris- 
tic, dar duhul şi lucrarea lui au biru- 
it. N-au încetat să existe cetăţi de 
scăpare pentru idealul naţional, pre- 
cum salba de mănăstiri oltene, cu 


Pasa” pi MIE TPE 
na tza Tise mat 
EX TUIA aaa EAPȚE 








fortificaţii întărite de Domnul Tu- 
dor, şi anume: Biserica, cultura naţi- 
onală, demnitatea românească şi 
iubirea de moșie şi de neam. Căci 
Domnul lisus Hristos zice: „Când vă 
urmăresc pe voi în cetatea aceasta, 
fugiți în cealaltă; adevărat grăiesc 
vouă: nu veți sfârşi cetăţile lui Isra- 
el, până ce va veni Fiul Omu- 
lui” (Matei 10, 23). 








Constatăm în ceea ce-i priveşte pe 
credincioşii noştri că aceştia nu 
participă la Vecernie şi la Utre- 
nie în acelaşi număr mare în 
care participă la slujba Sfintei 
Liturghii. Bineînţeles că Sfânta 
Liturghie este centrul cultului 
creştin, toate celelalte slujbe fiind 
structurate în jurul ei. Aceasta nu 
înseamnă însă că ele pot fi desconsi- 
derate sau că pot fi preţuite mai 
puţin decât Sfânta Liturghie. Dacă 
observăm faptul că atât Vecernia, cât 
și Utrenia sunt organizate în jurul 
Sfintei Liturghii, atunci va trebui, 
desigur, să înţelegem că aceste 
slujbe ne pregătesc pentru 
Sfânta Liturghie. Participând la 
Vecernie în seara precedentă să- 
vârşirii Sfintei Litrughii, iar dimi- 
neaţa, înaintea Liturghiei la slujba 
Utreniei, ne-am încadra într-un 
urcuş duhovnicesc care ar cul- 
mina în împărtăşirea cu Hris- 


VECERNIA şi UIRENIA, 
trepte obligatorii spre 
Sf. Liturghie 





tos la Sfânta Liturghie. Am înţelege 
astfel faptul că Vecernia şi Utrenia 
sunt treptele pe care obligatoriu ar 
trebui să le parcurgem pentru a ne 
putea împărtăşi cu Trupul şi Sângele 
Mântuitorului. 


Din păcate, noi am pierdut astăzi 
foarte mult din vedere faptul că fina- 
litatea săvârșirii Sfintei Liturghii 
este împărtăşirea credincioşilor şi că 
numai prin aceasta Liturghia îşi 
atinge în chip deplin scopul pentru 
care este săvârşită. In sensul acesta, 
Vecernia şi Utrenia, alături de post 
și de Spovedanie, care sunt obligato- 
rii pentru împărtăşirea cu Sfintele 
Taine, ar deveni modul concret al 
pregătirii noastre pentru cumineca- 
rea cu Hristos. De altfel, dintre po- 
văţuirile din Liturghier care se referă 
la pregătirea pentru Sfânta Litur- 
ghie, una recomandă participarea la 
cele șapte Laude, sau măcar la Ve- 
cernie și la Utrenie. 


Dacă noi am înţelege că Vecernia și 
Utrenia fac parte din rânduiala pre- 
gătirii pentru această împărtăşire, 


Preot Lucian 


atunci nu ne-am putea îngădui ni- 
ciodată, având în vedere Liturghia 
de a doua zi, să lipsim de la Vecernia 
din seara zilei de dinainte, iar dimi- 
neaţa, am înţelege că pentru a ne 
putea apropia de potirul euharistic 
într-o stare de pregătire duhovni- 
cească, ar trebui să ne silim să ajun- 
gem și la slujba Utreniei. Vecernia și 
Utrenia n-ar mai constitui astfel 
slujbe izolate, la care se poate, în 
mod facultativ, participa sau lipsi, 
după socotinţa fiecăruia, nici nu ne- 
am raporta la participarea la ele ca 
la obligaţii religioase imperative, ci 
am simţi ca un imbold lăuntric bu- 
curia participării la aceste slujbe, ca 
o pregătire a noastră pentru întâlni- 
rea deplină cu Hristos, în împărtăși- 
rea din cadrul Sfintei Liturghii. 


În modul acesta de înţelegere a ros- 
tului celor două slujbe, bisericile 
noastre ar trebui să fie la Vecernii 
seara, şi la Utrenii dimineaţa, la fel 
de pline ca și la slujba Dumnezeiştii 
Liturghii. 


